Köfering

**Köfering** oda wia ma durtn sogt **Kefring**, is a Gmoa im Landkreis Regensburg, liegt zwischn Äglassham und Rengschbuach an da Fuchzehna (B15).

## Wo isn nachad des?
### Lag
Durch den Flecka gäht da kloane Fluß Pfada, und der werd gspeist vom Mühlbach.

### Nachbarn
Kefring hod bis voa a oa Joahr zur Verwoidungsgmoaschaft Äglassham ghert, des hand gwen Alteglofsheim, Thalmassing, Hagelstadt, Pfakofen. Danem is na no Obertraubling und Minnekin (Mintraching). Wias nachad gnua Einwohner ghabt ham, ham sa se selbständig gmacht.

### Wos mou ma wissen?
De Gmoa bstäht aus zwoa separade Fleckan:
* **Äglfing** (Egglfing)
* **Kefring**

## Wos hoid friara a so gwen is
As easchte moi daucht der Flecka 1142 ois *Cheferingen* aaf. Durtn hods laut dene oidn Schriftn a Festung gem, werd hoid a Fluchtburg gwen sei und de hod ma am 26. Dezember 1491 beim Löwlerbundaafstand weggabutzt. Seid 1569 sann de Lerchenfelder, genauer de Grafen von Lerchenfeld in Kefring dahoam, deszweng gibts aa des scheene Schloss in Kefring.

## Neiordnung vom Flecka
Bis am 1. Mai 1978 hod des Fleckerl Scheia (Scheuer) zu Kefring gheart, a kloana Fleg mid ana wirklich indressantn Wallfahrtskirch. Ebba 300 Leid ham seinazeid in Scheia gwohnt, und de hod ma hoid na gmoamassig zu Minnekin (Mintraching) umgliedert.

## Da Buachamoasda und sei Rat
Buachamoasda is da Schönborn Klaus vo da Gmoalisdn Kefring/Äglfing worn.
Im Rat hockan 14 Mitglieder:
* CSU sechse
* Bürgerliste Köfering-Egglfing achde
(Stand: Kommunalwahl am 2. März 2008)

## Woppn
Kefring hod a indressands Wappen, vo de Bestandteile uroid. Des Zusammensetzung vo so am Wappen hoaßt se übrigens Blasonierung: 
*Gspoidn; vorn aaf Suiba a rouda Striegl mid vier Schbitzn und hint a suibana Sparrn aaf roud. Do draaf hockt a Lercherl mit ausbreidte Fliegl.* 
Offiziell gibts des Woppn seid 1982, und des Lercherl is vo de Lerchenfelder.

## Wos gibts zum seng und wo muaß ma hi?

### Vereine
* Freiwillige Feuerwehr Köfering
* Krieger-, Reservisten- und Soldatenverein
* Obst- und Gartenbauverein
* Bund Naturschutz
* Männergesangverein
* Pfarrjugend
* Köferinger Radwallfahrt
* Musikförderverein Köfering
* VdK Alteglofsheim/Köfering

### Sportvereine
* Sportverein Köfering (SSV) 1926 e.&nbsp;V.
* Schützenverein Alpenrose Köfering 1960 e.V.
* Boxclub Köfering

### Bauweak
* *Wasserschloss Köfering*: An Lerchenfeld sei Schloß schdäht glei newa da Pfada in am scheena Park drinnad. De easchtn Mauan sann woi an de 900 Joah oid, ebba wos um 1150 sann dann de Kefringer als Adelsgschlecht draaf kemma. De Festung is wia om scho grschim 1491 weggabutzt worn. Seit 1569 gherts de Lerchenfelder, im dreissgjaarign Griach hod ma des Schloß ganz schee rasiert, owa ma hods ab 1680 bis ebba wos 1720 wieda neibaut, und zwar a so wias heid no dostähd. In dera Zeit hod se a jeda Adlige sei eigns Versailles baua woin, nachad hod ma des in Kefring aa gmacht. Buiva is ja do gwen. Leida is ned ganz firte worn, des siegt ma aa. Am Middlrisalith, des is da Hauptbau in da Middn, hängd schäd da Nordfliegl dro, da Südflügel is leida nimma baud worn. An da andan Seidn is no a andana Fliegl dro und a boa Marstallbautn und Gsindaheisa. Ins Schloß seiwa kimmst bloß üwa a kloana stoanane Bruckn nei, da Wassergom is sogoa no voi. As Schloß komma ned öffendlich besichtign, waals no vo da gräflichn Familie bewohnt werd. Ganz seltn kimmt ma nei, und na muaß ma se de Bibliothek und den weissn Soi oschaugn.
* *Gasthaus zur Post*: Uroid, direkt an da oidn Salzstraß (etzat is de Fuchzehna) baut, mit am ganz an indressantn Erker, der derfat wohl ausm spädn 17. Jahrhundert sei. De Wirtschaft ghert etzat am Kneitinger aus Rengschbuach.

## Straß und Bahn
Durch de Gmoa lafft de Fuchzehner (B15) durche, außadem hod Kefring an kloana Regionalbahnhof, do konnst mim Zuch noch Rengschbuach oda Minga foahn.

## Bildung
* Grundschui Kefring
* Kindergartn
* und ab 2013 Hamms mit de Äglasshammara a KiTa.

## Brominenzn
* Hugo Graf von und zu Lerchenfeld-Köfering (1843–1925), bayerischer und deitscha Diplomat
* Hugo Graf von und zu Lerchenfeld auf Köfering und Schönberg (1871−1944), bayerischer Ministerpresident
* Paschalis (Johann Baptist) Fangauer (* 8. Jenna 1882 in Egglfing; † 16. April 1950 im Lager Oksadok, Nordkorea), Missionsbenediktiner, Märtyrer von Tokwon&nbsp;
* Philipp Graf von und zu Lerchenfeld auf Köfering und Schönberg (* 25. Mai 1952), Abgeordneter des Bayerischen Landtages

## Literatua
* 

## Beleg


## Im Netz

* 
*